text:
Finanšu ministrs eller en bemyndiget repræsentant
 n) i Republikken Litauen: Finansų ministras eller en bemyndiget repræsentant
 o) i Storhertugdømmet Luxembourg: Le Ministre des Finances eller en bemyndiget repræsentant; hvad angår anvendelsen
 af artikel 10 er den kompetente myndighed dog le Procureur Général d'Etat luxembourgeois
 p) i Republikken Ungarn: A pénzügyminiszter eller en bemyndiget repræsentant
 q) i Republikken Malta: Il-Ministru responsabbli għall-Finanzi eller en bemyndiget repræsentant
 r) i Kongeriget Nederlandene: De Minister van Financiën eller en bemyndiget repræsentant
 s) i Republikken Østrig: Der Bundesminister für Finanzen eller en bemyndiget repræsentant
 t) i Republikken Polen: Minister Finansów eller en bemyndiget repræsentant
 u) i Den Portugisiske Republik: O Ministro das Finanças eller en bemyndiget repræsentant
 v) i Republikken Slovenien: Minister za finance eller en bemyndiget repræsentant
 w) i Den Slovakiske Republik: Minister financií eller en bemyndiget repræsentant
 x) i Republikken Finland: Valtiovarainministeriö/Finansministeriet eller en bemyndiget repræsentant
 y) i Kongeriget Sverige: Chefen for Finansdepartementet eller en bemyndiget repræsentant
 z) i Det Forenede Kongerige Storbritannien og Nordirland og de europæiske territorier, for hvilke Det Forenede Konge-
 rige har ansvaret for de eksterne forbindelser: the Commissioners of Inland Revenue eller deres bemyndigede
 repræsentant og den kompetente myndighed i Gibraltar, som Det Forenede Kongerige udpeger i overensstemmelse
 med de aftalte ordninger vedrørende de gibraltariske myndigheder i forbindelse med EU- og EF-instrumenter og dertil
 knyttede traktater meddelt medlemsstaterne og Den Europæiske Unions institutioner af 19. april 2000, som Gene-
 ralsekretariatet for Rådet for Den Europæiske Union skal sende en kopi af til Liechtenstein, og som finder anvendelse
 på denne aftale.
 ---pagebreak--- 24.12.2004 DA Den Europæiske Unions Tidende L 379/93
 BILAG II
 LISTE OVER BESLÆGTEDE ENHEDER
 I forbindelse med artikel 15 i denne aftale skal følgende enheder betragtes som en »dermed beslægtet enhed, der handler i
 egenskab af offentlig myndighed, eller hvis rolle er anerkendt ved en international traktat«:
 ENHEDER I DEN EUROPÆISKE UNION:
 Belgien
 Vlaams Gewest (regionen Flandern)
 Région wallonne (regionen Vallonien)
 Région de Bruxelles-capitale/Brussels Hoofdstedelijk Gewest (Bruxelles-regionen)
 Communauté française (det franske fællesskab)
 Vlaamse Gemeenschap (det flamske fællesskab)
 Deutschsprachige Gemeinschaft (det tysksprogede fællesskab)
 Spanien
 Xunta de Galicia (regeringen i den selvstyrende region Galicien)
 Junta de Andalucía (regeringen i den selvstyrende region Andalusien)
 Junta de Extremadura (regeringen i den selvstyrende region Extremadura)
 Junta de Castilla-La Mancha (regeringen i den selvstyrende region Castilien-La Mancha)
 Junta de Castilla-León (regeringen i den selvstyrende region Castilien-Léon)
 Gobierno Foral de Navarra (regeringen i den selvstyrende region Navarra)
 Govern de les Illes Balears (regeringen i den selvstyrende region Balearerne)
 Generalitat de Catalunya (regeringen i den selvstyrende region Catalonien)
 Generalitat de Valencia (regeringen i den selvstyrende region Valencia)
 Diputación General de Aragón (regeringen i den selvstyrende region Aragonien)
 Gobierno de las Islas Canarias (regeringen i den selvstyrende region De Kanariske Øer)
 Gobierno de Murcia (regeringen i den selvstyrende region Murcia)
 Gobierno de Madrid (regeringen i den selvstyrende region Madrid)
 Gobierno de la Comunidad Autónoma del País Vasco/Euzkadi (regeringen i den selvstyrende region Baskerlandet)
 Diputación Foral de Guipúzcoa (provinsrådet i Guipuzcoa)
 Diputación Foral de Vizcaya/Bizkaia (provinsrådet i Vizcaya)
 Diputación Foral de Alava (provinsrådet i Alava)
 Ayuntamiento de


text:
Madrid (Madrid kommune)
 Ayuntamiento de Barcelona (Barcelona kommune)
 Cabildo Insular de Gran Canaria (Gran Canarias øråd)
 Cabildo Insular de Tenerife (Tenerifes øråd)
 Instituto de Crédito Oficial (kreditinstituttet Instituto de Crédito Oficial)
 Instituto Catalán de Finanzas (det Catalanske kreditinstitut Instituto Catalán de Finanzas)
 Instituto Valenciano de Finanzas (det valencianske kreditinstitut Instituto Valenciano de Finanzas)
 Grækenland
 Оργανισμός Тηλεπικοινωνιών Ελλάδος (det græske teleselskab)
 Оργανισμός Σιδηροδρόμων Ελλάδος (det græske jernbaneselskab)
 Δημόσια Επιχείρηση Ηλεκτρισμού (det offentlige elselskab)
 ---pagebreak--- L 379/94 DA Den Europæiske Unions Tidende 24.12.2004
 Frankrig
 La Caisse d'amortissement de la dette sociale (CADES) (fonden til dækning af underskuddet på den sociale sikrings-
 ordning)
 L'Agence française de développement (AFD) (det franske agentur for udviklingsbistand)
 Réseau Ferré de France (RFF) (Frankrigs skinnenet)
 Caisse Nationale des autoroutes (CNA) (de franske motorvejes finansieringsselskab)
 Assistance publique Hôpitaux de Paris (APHP) (Paris' sociale sygehusselskab)
 Charbonnages de France (CDF) (Frankrigs kulminer)
 Entreprise minière et chimique (EMC) (mine- og kemiselskabet)
 Italien
 Regionerne
 Provinserne
 Kommunerne
 Cassa Depositi e Prestiti (det offentlige deponerings- og låneinstitut)
 Letland
 Pašvaldības (amter og kommuner)
 Polen
 gminy (kommuner)
 powiaty (distrikter)
 województwa (provinser)
 związki gmin (kommuneforeninger)
 związki powiatów (distriktforeninger)
 związki województw (provinsforeninger)
 miasto stołeczne Warszawa (hovedstaden Warszawa)
 Agencja Restrukturyzacji i Modernizacji Rolnictwa (Kontoret for Omstrukturering og -Modernisering af Landbruget)
 Agencja Nieruchomości Rolnych (landbrugsejendomsagenturet)
 Portugal
 Região Autónoma da Madeira (den selvstyrende region Madeira)
 Região Autónoma dos Açores (den selvstyrende region Azorerne)
 Kommunerne
 Slovakiet
 mestá a obce (kommuner)
 Železnice Slovenskej republiky (det slovakiske jernbaneselskab)
 Štátny fond cestného hospodárstva (statens vejforvaltningsfond)
 Slovenské elektrárne (slovakiske kraftværker)
 Vodohospodárska výstavba (vandøkonomisk selskab)
 INTERNATIONALE ENHEDER:
 Den Europæiske Bank for Genopbygning og Udvikling
 Den Europæiske Investeringsbank
 Den Asiatiske Udviklingsbank
 Den Afrikanske Udviklingsbank
 Verdensbanken/IBRD/IMF
 ---pagebreak--- 24.12.2004 DA Den Europæiske Unions Tidende L 379/95
 Den Internationale Finansieringsinstitution
 Den Interamerikanske Udviklingsbank
 Europarådets Socialudviklingsfond
 EURATOM
 Det Europæiske Fællesskab
 Den Andinske Udviklingsfond (CAF)
 Eurofima
 Det Europæiske Kul- og Stålfællesskab
 Den Nordiske Investeringsbank
 Den Caribiske Udviklingsbank.
 Bestemmelserne i artikel 15 gælder med forbehold af internationale forpligtelser, som de kontraherende parter måtte have
 indgået over for ovennævnte internationale enheder.
 ENHEDER I TREDJELANDE:
 De enheder, der opfylder følgende kriterier:
 1) Enheden betragtes helt klart som en offentlig enhed efter de nationale kriterier.
 2) Den offentlige enhed er en ikke-kommerciel producent, der administrerer og finansierer en gruppe aktiviteter og især
 leverer ikke-kommercielle varer og tjenester, der skal være til gavn for samfundet, og som reelt styres af det offentlige.
 3) Den offentlige enhed er en stor og regelmæssig emittent af værdipapirer.
 4) Den pågældende stat kan garantere, at den offentlige enhed ikke vil foretage førtidig indfrielse, hvis der findes »gross-
 up«-klausuler.

type: contracts

jurisdiction: EU


text:
 3.9.2015
 DA
 Den Europæiske Unions Tidende
 L 230/49
 DET BLANDEDE EØS-UDVALGS AFGØRELSE
 Nr. 241/2014
 af 24. oktober 2014
 om ændring af bilag XXI (Statistikker) til EØS-aftalen [2015/1465]
 DET BLANDEDE EØS-UDVALG HAR —
 under der henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
 ud fra følgende betragtninger:
 (1)
 Europa-Parlamentets og Rådets forordning (EU) nr. 545/2014 af 15. maj 2014 om ændring af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet (1) skal indarbejdes i EØS-aftalen.
 (2)
 Bilag XXI til EØS-aftalen bør derfor ændres —
 VEDTAGET DENNE AFGØRELSE:
 Artikel 1
 I punkt 18a (Rådets forordning (EF) nr. 577/98) i bilag XXI til EØS-aftalen foretages følgende ændringer:
 1)
 Følgende led tilføjes:
 »—
 32014 R 0545: Europa-Parlamentets og Rådets forordning (EU) nr. 545/2014 af 15. maj 2014 (EUT L 163 af 29.5.2014, s. 10).«
 2)
 Den indledende sætning til tilpasningerne samt tilpasningerne affattes således:
 »Forordningens bestemmelser gælder i forbindelse med aftalen med følgende tilpasning:
 Denne forordning gælder ikke for Liechtenstein.«
 Artikel 2
 Den islandske og den norske udgave af forordning (EU) nr. 545/2014, der offentliggøres i Den Europæiske Unions Tidendes EØS-tillæg, er begge autentiske.
 Artikel 3
 Denne afgørelse træder i kraft den 1. november 2014, forudsat at alle meddelelser er indgivet, jf. EØS-aftalens artikel 103, stk. 1 (2).
 Artikel 4
 Denne afgørelse offentliggøres i Den Europæiske Unions Tidendes EØS-afsnit og EØS-tillæg.
 Udfærdiget i Bruxelles, den 24. oktober 2014.
 På Det Blandede EØS-Udvalgs vegne
 Kurt JÄGER
 Formand
 (1) EUT L 163 af 29.5.2014, s. 10.
 (2) Ingen forfatningsmæssige krav angivet.


text:
 Avis juridique important
 |
 22000D1109(18)
 Afgørelse truffet af Det Blandede EØS-udvalg nr. 63/1999 af 28. maj 1999 om ændring af bilag II (tekniske forskrifter, standarder, prøvning og certificering) til EØS-aftalen
 EF-Tidende nr. L 284 af 09/11/2000 s. 0045 - 0046
 Afgørelse truffet af Det Blandede EØS-udvalgnr. 63/1999af 28. maj 1999om ændring af bilag II (tekniske forskrifter, standarder, prøvning og certificering) til EØS-aftalenDET BLANDEDE EØS-UDVALG HAR -under henvisning til aftalen om Det Europæiske Økonomiske Samarbejdsområde, som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, ogud fra følgende betragtninger:(1) Bilag II til aftalen blev ændret ved afgørelse nr. 51/1999 truffet af Det Blandede EØS-udvalg den 30. april 1999(1).(2) Kommissionens direktiv 98/47/EF af 25. juni 1998 om indsættelse af et aktivt stof (azoxystrobin) i bilag I til Rådets direktiv 91/414/EØF om markedsføring af plantebeskyttelsesmidler(2) bør indarbejdes i aftalen -TRUFFET FØLGENDE AFGØRELSE:Artikel 1Følgende led indsættes i punkt 12a (Rådets direktiv 91/414/EØF) i kapitel XV i bilag II til aftalen:"- 398 L 0047: Kommissionens direktiv 98/47/EF af 25. juni 1998 (EFT L 191 af 7.7.1998, s. 50)."Artikel 2Teksterne til direktiv 98/47/EF på islandsk og norsk, som er knyttet til de respektive sproglige udgaver af denne afgørelse, er autentiske.Artikel 3Denne afgørelse træder i kraft den 29. maj 1999, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1.Artikel 4Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.Udfærdiget i Bruxelles, den 28. maj 1999.På Det Blandede EØS-udvalgs vegneF. BarbasoFormand(1) Se side 9 i denne Tidende.(2) EFT L 191 af 7.7.1998, s. 50.


text:
 6.12.2005
 DA
 Den Europæiske Unions Tidende
 L 318/26
 AFGØRELSE nr. 1/2005 TRUFFET AF DEN BLANDEDE KOMITÉ EF-ANDORRA
 den 10. oktober 2005
 (2005/867/EF)
 DEN BLANDEDE KOMITÉ HAR —
 under henvisning til aftalen i form af brevveksling mellem Det Europæiske Økonomiske Fællesskab og Fyrstendømmet Andorra (1), undertegnet i Luxembourg den 28. juni 1990, særlig artikel 17,
 under henvisning til tillægsprotokollen om veterinære spørgsmål til aftalen i form af brevveksling mellem Det Europæiske Økonomiske Fællesskab og Fyrstendømmet Andorra (2), undertegnet i Bruxelles den 15. maj 1997, særlig artikel 2, og
 ud fra følgende betragtning:
 På mødet i Andorra den 25. og 26. januar 2005 anbefalede den veterinære undergruppe, som er nedsat under Den Blandede Komité EF-Andorra i henhold til artikel 2 i tillægsprotokollen om veterinære spørgsmål til aftalen i form af brevveksling mellem Det Europæiske Økonomiske Fællesskab og Fyrstendømmet Andorra, at der vedtages yderligere en liste over EF-forskrifter på veterinærområdet, som Andorra skal anvende, som supplement til den EF-lovgivning på veterinærområdet, der er omhandlet i afgørelse nr. 2/1999 (3), 1/2001 (4) og 2/2003 (5) truffet af Den Blandede Komité EF-Andorra. Andorra bør overtage og gennemføre de i nævnte liste angivne EF-forskrifter på veterinærområdet senest 18 måneder efter vedtagelsen af denne afgørelse —
 TRUFFET FØLGENDE AFGØRELSE:
 Artikel 1
 1. Andorra overtager og gennemfører de veterinære EF-forskrifter i bilaget til denne afgørelse senest 18 måneder efter datoen for vedtagelsen af afgørelsen.
 2. Hvad angår Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (6) behøver Andorra kun overtage og gennemføre bestemmelserne vedrørende fødevaresikkerhed. Der åbnes for Andorras deltagelse i det hurtige varslingssystem i henhold til artikel 50, stk. 6, i samme forordning fra datoen for overtagelsen i andorransk lovgivning og gennemførelsen af ovennævnte foranstaltninger.
 3. Andorra sender Kommissionen og de kompetente myndigheder i medlemsstaterne lister over godkendte virksomheder, jf. artikel 31 i Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (7).
 4. Virksomhederne i Andorra underkastes fællesskabskontrol efter samme procedure som EF virksomheder, jf. artikel 45 i forordning (EF) nr. 882/2004. Andorra indsender sin plan for offentlig kontrol, jf. afsnit V i samme forordning, til den veterinære undergruppe, der er nedsat i henhold til artikel 2 i tillægsprotokollen om veterinære spørgsmål, til godkendelse. Senere opdateringer af planen skal meddeles til og godkendes af Kommissionen, som underretter medlemsstaterne i Den Stående Komité for Fødevarekæden og Dyresundhed.
 5. Med henblik på ikke-kommerciel transport af selskabsdyr og til gennemførelse af den officielle foranstaltning til isolering af sådanne dyr, der er omhandlet i artikel 14, stk. 3, litra b), i Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr og om ændring af Rådets direktiv 92/65/EØF (8), indgår Andorra en aftale med Frankrig og Spanien. Til gennemførelsen af artikel 15 i samme forordning benytter Andorra laboratorier, der er


text:
udpeget ved Kommissionens beslutning 2004/233/EF af 4. marts 2004 om godkendelse af laboratorier til at kontrollere virkningen af rabiesvaccine på kødædende husdyr (9). Andorra udgår af afdeling 2 i del B i bilag II til nævnte forordning og indføjes i afdeling 1 i del B i samme bilag.
 Artikel 2
 Denne afgørelse træder i kraft den 1. november 2005.
 Udfærdiget i Bruxelles, den 10. oktober 2005.
 På den Blandede komités vegne
 Juli MINOVES
 Formand
 (1) EFT L 374 af 31.12.1990, s. 14.
 (2) EFT L 148 af 6.6.1997, s. 16.
 (3) EFT L 31 af 5.2.2000, s. 84.
 (4) EFT L 33 af 2.2.2002, s. 35.
 (5) EUT L 269 af 21.10.2003, s. 28.
 (6) EFT L 31 af 1.2.2002, s. 1. Ændret ved forordning (EF) nr. 1642/2003 (EUT L 245 af 29.9.2003, s. 4).
 (7) EUT L 165 af 30.4.2004, s. 1.
 (8) EUT L 146 af 13.6.2003, s. 1. Senest ændret ved forordning (EF) nr. 1193/2005 (EUT L 194 af 26.7.2005, s. 4).
 (9) EUT L 71 af 10.3.2004, s. 30. Senest ændret ved beslutning 2005/656/EF (EUT L 241 af 17.9.2005, s. 63).
 BILAG
 Henvisningerne til følgende grundtekster omfatter henvisninger til alle ændringer og gennemførelsesbestemmelser hertil
 Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1).
 Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (2).
 Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (3).
 Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (4).
 Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (5).
 Europa-Parlamentets og Rådets direktiv 2004/41/EF af 21. april 2004 om ophævelse af visse direktiver om levnedsmiddelhygiejne og sundhedsbetingelser for produktion og afsætning af visse animalske produkter til konsum og om ændring af Rådets direktiv 89/662/EØF og 92/118/EØF og Rådets afgørelse 95/408/EF (6).
 Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr og om ændring af Rådets direktiv 92/65/EØF (7).
 Rådets forordning (EF) nr. 21/2004 af 17. december 2003 om indførelse af en ordning for identifikation og registrering af får og geder og om ændring af forordning (EF) nr. 1782/2003 og direktiv 92/102/EØF og 64/432/EØF (8).
 Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (9).
 (1) EFT L 31 af 1.2.2002, s. 1.
 (2) EUT L 139 af 30.4.2004, s. 1.
 (3) EUT L 139 af 30.4.2004, s. 55.
 (4) EUT L 139 af 30.4.2004, s. 206.
 (5) EUT L 165 af 30.4.2004, s. 1.
 (6) EUT L 157 af 30.4.2004, s. 33.
 (7) EUT L 146 af 13.6.2003, s. 1.
 (8) EUT L


text:
 Avis juridique important
 |
 22002A0809(02)
 Aftale mellem Det Europæiske Fællesskab og Australien om ændring af aftalen om handel med vin
 EF-Tidende nr. L 213 af 09/08/2002 s. 0044 - 0045
 Aftalemellem Det Europæiske Fællesskab og Australien om ændring af aftalen om handel med vinDET EUROPÆISKE FÆLLESSKAB, i det følgende benævnt "Fællesskabet", på den ene side,ogAUSTRALIEN, på den anden side,ER -under henvisning til aftalen mellem Fællesskabet og Australien om handel med vin, undertegnet i Bruxelles og Canberra henholdsvis den 26. og den 31. januar 1994, senest ændret ved aftalen af 25. juli 2001, ogud fra følgende betragtninger:Aftalens bilag I, punkt 1, litra b), fastsætter tilladelse til anvendelse af kationbytterharpiks til stabilisering af australske vine, der indføres til og markedsføres i Fællesskabet. Denne tilladelse indrømmes midlertidigt indtil den 30. juni 2002.I afventning af en endelig afgørelse om behandling med kationbytterharpiks bør tilladelsen til denne behandling af australske vine forlænges indtil den 30. juni 2003 -BLEVET ENIGE OM FØLGENDE:Artikel 1Aftalen mellem Det Europæiske Fællesskab og Australien om handel med vin, undertegnet i Bruxelles og Canberra henholdsvis den 26. og den 31. januar 1994, senest ændret ved aftalen af 25. juli 2001, ændres således:I bilag I, punkt 1, litra b), ændres datoen "30. juni 2002" til "30. juni 2003".Artikel 2Denne aftale træder i kraft den 1. juli 2002.Artikel 3Denne aftale er udfærdiget i to eksemplarer på spansk, dansk, tysk, græsk, engelsk, fransk, italiensk, nederlandsk, portugisisk, finsk og svensk, idet hver af disse tekster har samme gyldighed.TIL BEKRÆFTELSE HERAF har undertegnede befuldmægtigede underskrevet denne aftale.Hecho en Bruselas, el 6 de agosto de dos mil dos./Udfærdiget i Bruxelles, den sjette august to tusinde og to./Geschehen zu Brüssel am sechsten August zweitausendundzwei./Έγινε στις Βρυξέλλες, στις έξι Αυγούστου δύο χιλιάδες δύο./Done at Brussels, on the sixth day of August in the year two thousand and two./Fait à Bruxelles, le 6 août deux mille deux./Fatto a Bruxelles, addì sei agosto duemiladue./Gedaan te Brussel, zes augustus tweeduizend en twee./Feito em Bruxelas, em seis de Agosto de dois mil e dois./Tehty Brysselissä kuudentena päivänä elokuuta vuonna kaksituhattakaksi./Utfärdat i Bryssel den sjätte augusti tjugohundratvå.Por Australia/For Australien/Für Australien/Για την Αυστραλία/For Australia/Pour l'Australie/Per l'Australia/Voor Australië/Pela Austrália/Australian hallituksen puolesta/På Australiens vägnarJoana HewittPor la Comunidad Europea/For De Europæiske Fællesskaber/Für die Europäische Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/På Europeiska gemenskapens vägnarAlexander Tilgenkamp


text:
 6.10.2017
 DA
 Den Europæiske Unions Tidende
 L 258/4
 OVERSÆTTELSE
 BILATERAL AFTALE
 mellem Den Europæiske Union og Amerikas Forenede Stater om tilsynsregler vedrørende forsikring og genforsikring
 Den Europæiske Union (EU) og Amerikas Forenede Stater (USA), parterne i denne aftale,
 som har det fælles mål at beskytte forsikrings- og genforsikringstagere og andre forbrugere, samtidig med at hver parts system for tilsyn med og regulering af forsikring og genforsikring respekteres,
 som bekræfter, at USA er af den mening, at der med de gældende tilsynsmæssige foranstaltninger i Den Europæiske Union, sammen med krav og tilsagn, der er omhandlet i denne aftale, opnås en grad af beskyttelse af forsikringstagere og andre forbrugere med hensyn til genforsikringsafståelser og koncerntilsyn, der svarer til kravene i Federal Insurance Office Act af 2010,
 som anerkender det voksende behov for samarbejde mellem tilsynsmyndighederne i EU og USA, herunder udveksling af fortrolige oplysninger, i lyset af den stigende globalisering på forsikrings- og genforsikringsmarkedet,
 som tager i betragtning, at praktiske foranstaltninger vedrørende grænseoverskridende samarbejde er af afgørende betydning for tilsyn med forsikrings- og genforsikringsselskaber både under stabile forhold og i krisetider,
 som tager hensyn til de oplysninger, der udveksles inden for hver parts tilsynsmæssige rammer, og efter nøje overvejelse af disse rammer,
 som noterer sig fordelene ved at øge den reguleringsmæssige sikkerhed ved anvendelsen af de forsikrings- og genforsikringsmæssige reguleringsrammer for forsikrings- og genforsikringsselskaber, der driver virksomhed på hvert parts område,
 som anerkender de risikoreducerende virkninger ved genforsikringsaftaler på tværs af grænserne, forudsat at relevante tilsynsbetingelser er opfyldt, og under hensyntagen til beskyttelsen af forsikringstagere og andre forbrugere,
 som anerkender, at koncerntilsyn med forsikrings- og genforsikringsselskaber giver tilsynsmyndighederne grundlag for at foretage velfunderede vurderinger af koncernernes finansielle stilling,
 som anerkender behovet for et koncernkapitalkrav eller en koncernkapitalvurdering for forsikrings- og genforsikringsselskaber, der indgår i en koncern, der driver virksomhed på begge parters område, og at et koncernkapitalkrav eller en koncernkapitalvurdering for det verdensomspændende moderselskab kan baseres på hjempartens tilgang,
 som bekræfter vigtigheden af at præcisere koncernkapitalkravet eller koncernkapitalvurderingen med henblik på koncerntilsyn og af, hvor det er berettiget, at anvende korrigerende eller forebyggende foranstaltninger eller andre modforanstaltninger, der træffes af en tilsynsmyndighed på grundlag af kravet eller vurderingen, og
 som tilskynder til udveksling af oplysninger blandt tilsynsmyndighederne med henblik på at føre tilsyn med forsikrings- og genforsikringsselskaber i forsikringstagernes og forbrugernes interesse,
 er blevet enige om følgende:
 Artikel 1
 Formål
 Denne aftale behandler følgende:
 a)
 fjernelse, på nærmere fastsatte betingelser, af krav om lokal tilstedeværelse, som en part eller dens tilsynsmyndigheder pålægger et overtagende forsikringsselskab, der har hovedkontor eller hjemsted i den anden part, som en betingelse for at indgå en genforsikringsaftale med et cederende forsikringsselskab, der har hovedkontor eller hjemsted på dens område, eller for at tillade det cederende forsikringsselskab at indregne fradrag for genforsikring eller fradrag for risikoreducerende virkninger af en sådan genforsikringsaftale
 b)
 fjernelse, på nærmere fastsatte betingelser, af krav om sikkerhedsstillelse, som en part eller dens tilsynsmyndigheder pålægger det overtagende genforsikringsselskab, der har hovedkontor eller hjemsted i den anden part, som en betingelse for at indgå en


text:
genforsikringsaftale med et cederende forsikringsselskab, der har hovedkontor eller hjemsted på dens område, eller for at tillade det cederende forsikringsselskab at indregne fradrag for genforsikring eller fradrag for risikoreducerende virkninger af en sådan genforsikringsaftale
 c)
 den rolle, som værts- og hjemtilsynsmyndighederne har hvad angår koncerntilsyn med en forsikrings- eller genforsikringskoncern, hvis verdensomspændende moderselskab befinder sig i hjemparten, herunder, på nærmere fastsatte betingelser, i) fjernelse for det verdensomspændende moderselskab af værtspartens tilsynskrav vedrørende forsikringssolvens samt vedrørende kapital, governance og indberetning og ii) det princip, at hjemtilsynsmyndigheden og ikke værtstilsynsmyndigheden, fører tilsyn med forsikringskoncernen på verdensplan, uden at dette berører værtspartens koncerntilsyn med forsikrings- eller genforsikringskoncernen på moderselskabsniveau på dens område, og
 d)
 parternes gensidige støtte til udveksling af oplysninger mellem hver parts tilsynsmyndigheder og anbefalede fremgangsmåder for en sådan udveksling.
 Artikel 2
 Definitioner
 I denne aftale forstås ved:
 a) »cederende forsikringsselskab«: et forsikrings- eller genforsikringsselskab, der er modpart for et overtagende genforsikringsselskab i en genforsikringsaftale
 b) »sikkerhedsstillelse«: aktiver, såsom kontanter og remburser, der er stillet af genforsikringsselskabet over for det cederende forsikringsselskab eller genforsikringsselskab for at garantere eller sikre det overtagende genforsikringsselskabs forpligtelser, der hidrører fra en genforsikringsaftale, over for det cederende forsikringsselskab
 c) »fradrag for genforsikring eller fradrag for risikoreducerende virkninger ved genforsikringsaftaler«: et cederende forsikringsselskabs ret til i henhold til tilsynsrammerne at indregne tilgodehavender fra overtagende genforsikringsselskaber vedrørende betalte og ikkebetalte erstatninger knyttet til cederede risici som henholdsvis aktiver eller nedbringelse af forpligtelser
 d) »koncern«: to eller flere selskaber, hvoraf mindst ét er et forsikrings- eller genforsikringsselskab, hvor et selskab har kontrol over et eller flere forsikrings- eller genforsikringsselskaber eller andre ikkeregulerede selskaber
 e) »koncerntilsyn«: en tilsynsmyndigheds reguleringsmæssige tilsyn med en forsikrings- eller genforsikringskoncern med henblik på blandt andet at beskytte forsikringstagere og andre forbrugere og at fremme finansiel stabilitet og globalt engagement
 f) »hjempart«: den part, på hvis område det verdensomspændende moderselskab for forsikrings- eller genforsikringskoncernen eller forsikrings- eller genforsikringsselskabet har hovedkontor eller hjemsted
 g) »hjemtilsynsmyndighed«: en tilsynsmyndighed fra hjemparten
 h) »værtspart«: den part, hvor forsikrings- eller genforsikringskoncernen eller forsikrings- eller genforsikringsselskabet driver virksomhed, men som ikke er det område, på hvilket forsikrings- eller genforsikringskoncernens eller forsikrings- eller genforsikringsselskabets verdensomspændende moderselskab har hovedkontor eller hjemsted
 i) »værtstilsynsmyndighed«: en tilsynsmyndighed fra værtsparten
 j) »forsikringsselskab«: et selskab, der har tilladelse eller licens til adgang til eller udøvelse af direkte forsikringsvirksomhed
 k) »moderselskab«: et reguleret eller ikkereguleret selskab, der direkte eller indirekte ejer eller kontrollerer et andet selskab
 l) »personoplysninger«: enhver form for oplysninger om en identificeret eller identificerbar fysisk person
 m) »genforsikringsselskab«: et selskab, der har tilladelse eller licens til adgang til eller udøvelse af genforsikringsaktiviteter
 n) »genforsikringsaktiviteter«: det at acceptere risici, der er cederet af et forsikringsselskab eller et andet genforsikringsselskab
 o) »genforsikringsaftale«: en aftale, hvorved et overtagende genforsikringsselskab har accepteret risiko, der er cederet af et forsikrings- eller genforsikringsselskab
 p) »tilsynsmyndighed«: enhver forsikrings- og genforsikringstilsynsmyndighed i Den Europæiske Union eller USA
 q) »selskab«: enhver enhed, der udøver økonomisk aktivitet
 r) »amerikansk stat«: enhver stat, commonwealth, ethvert territorium eller enhver besiddelse tilhørende USA, District of Columbia, Commonwealth of Puerto


text:
Rico, Commonwealth of the Northern Mariana Islands, Amerikansk Samoa, Guam eller De Amerikanske Jomfruøer
 s) »verdensomspændende«: en koncerns virksomhed eller aktiviteter, uanset hvor de finder sted, og
 t) »verdensomspændende moderselskab«: en koncerns øverste moderselskab.
 Artikel 3
 Genforsikring
 1. Med forbehold af betingelserne i stk. 4 og som betingelse for at tillade et overtagende genforsikringsselskab, der har hovedkontor eller hjemsted på den anden parts område (i det følgende med henblik på artikel 3 benævnt »overtagende genforsikringsselskab i hjemparten«), at indgå en genforsikringsaftale med et cederende forsikringsselskab, der har hovedkontor eller hjemsted på dens område (i det følgende med henblik på artikel 3 benævnt »cederende forsikringsselskab i værtsparten«), skal en part undlade at og skal sikre, at dens tilsynsmyndigheder eller andre kompetente myndigheder også undlader at:
 a)
 fastholde eller vedtage krav om at stille sikkerhedsstillelse i forbindelse med afståelser fra et cederende forsikringsselskab i værtsparten til et overtagende genforsikringsselskab i hjemparten og andre relaterede indberetningskrav, som kan henføres til sådan fjernet sikkerhedsstillelse, eller
 b)
 fastholde eller vedtage nye krav med overvejende samme reguleringsmæssige virkning for det overtagende genforsikringsselskab i hjemparten som de sikkerhedsstillelseskrav, der fjernes ved denne aftale, eller andre indberetningskrav, der kan henføres til sådan fjernet sikkerhedsstillelse,
 der i tilfælde af enten litra a) eller b) medfører ringere behandling af overtagende genforsikringsselskaber i hjemparten end overtagende genforsikringsselskaber, der har hovedkontor eller hjemsted på den samme tilsynsmyndigheds område som et cederende forsikringsselskab i værtsparten. Nærværende stykke forhindrer ikke en part, på hvis område et cederende forsikringsselskab har hovedkontor eller hjemsted (i det følgende med henblik på artikel 3 benævnt en »værtspart«), eller dens tilsynsmyndigheder i at anvende krav som en betingelse for at tillade de overtagende genforsikringsselskaber i hjemparten at indgå en genforsikringsaftale med et cederende forsikringsselskab i værtsparten, hvis de samme krav finder anvendelse på genforsikringsaftaler mellem et cederende forsikringsselskab og et overtagende genforsikringsselskab, der har hovedkontor eller hjemsted på den samme tilsynsmyndigheds område.
 2. Med forbehold af betingelserne i stk. 4 og som betingelse for at tillade et cederende forsikringsselskab i værtsparten at anvende fradrag for genforsikring eller for risikoreducerende virkninger ved genforsikringsaftaler indgået med et overtagende genforsikringsselskab i hjemparten skal en værtspart undlade at og skal sikre, at dens tilsynsmyndigheder eller andre kompetente myndigheder også undlader at:
 a)
 fastholde eller vedtage krav om at stille sikkerhedsstillelse i forbindelse med afståelser fra et cederende forsikringsselskab i værtsparten til et overtagende genforsikringsselskab i hjemparten og andre relaterede indberetningskrav, som kan henføres til sådan fjernet sikkerhedsstillelse, eller
 b)
 fastholde eller vedtage nye krav med overvejende samme reguleringsmæssige virkning for det overtagende genforsikringsselskab i hjemparten som de sikkerhedsstillelseskrav, der fjernes ved denne aftale, eller andre indberetningskrav, der kan henføres til sådan fjernet sikkerhedsstillelse,
 der i tilfælde af enten litra a) eller b) medfører ringere behandling af overtagende genforsikringsselskaber i hjemparten end overtagende genforsikringsselskaber, der har hovedkontor eller hjemsted på den samme tilsynsmyndigheds område som et cederende forsikringsselskab i værtsparten. Nærværende stykke forhindrer ikke en part eller dens tilsynsmyndigheder i at anvende krav som betingelse for at tillade et cederende forsikringsselskab i værtsparten at


text:
anvende fradrag for genforsikring eller risikoreducerende virkninger ved genforsikringsaftaler indgået med et overtagende genforsikringsselskab i hjemparten, hvis de samme krav finder anvendelse på genforsikringsaftaler mellem et cederende forsikringsselskab og et overtagende genforsikringsselskab, der har hovedkontor eller hjemsted på den samme tilsynsmyndigheds område.
 3. Med forbehold af betingelserne i stk. 4 og som betingelse for at indgå en genforsikringsaftale med et cederende forsikringsselskab i værtsparten eller som betingelse for at tillade det cederende forsikringsselskab i værtsparten at indregne fradrag for sådan genforsikring eller fradrag for risikoreducerende virkninger ved en sådan genforsikringsaftale skal en værtspart undlade at og skal sikre, at dens tilsynsmyndigheder eller andre kompetente myndigheder, alt efter hvad der er relevant, også undlader at:
 a)
 fastholde eller vedtage krav om, at et overtagende genforsikringsselskab i hjemparten har en lokal tilstedeværelse, eller
 b)
 fastholde eller vedtage nye krav med overvejende samme reguleringsmæssige virkning for det overtagende genforsikringsselskab i hjemparten som lokal tilstedeværelse,
 der i tilfælde af enten litra a) eller b) medfører ringere behandling af et overtagende genforsikringsselskab i hjemparten end overtagende genforsikringsselskaber, der har hovedkontor eller hjemsted på det område, der hører ind under tilsynsmyndigheden for det cederende forsikringsselskab i værtsparten, eller som har hovedkontor eller hjemsted på værtspartens område, og som har licens eller tilladelse til at drive virksomhed på det område, der hører ind under tilsynsmyndigheden for det cederende forsikringsselskab i værtsparten. For en amerikansk stat forstås »tilladelse til at drive virksomhed« i forbindelse med denne bestemmelse som »tilladt i den pågældende stat«.
 4. Stk. 1-3 finder anvendelse på følgende betingelser:
 a)
 det overtagende genforsikringsselskab har og opretholder
 i)
 mindst 226 mio. EUR, når det cederende forsikringsselskab har hovedkontor i EU, eller 250 mio. USD, når det cederende forsikringsselskab har hjemsted i USA, i kapitalgrundlag eller kapital og overskud, beregnet i overensstemmelse med metoden i dets hjemjurisdiktion, eller
 ii)
 hvis det overtagende genforsikringsselskab er en sammenslutning, der omfatter assurandører med status som juridiske personer og individuelle assurandører uden status som juridiske personer:
 A)
 minimumskapital- og overskudsækvivalenter (med fradrag af forpligtelser) eller kapitalgrundlag, beregnet i overensstemmelse med metoden i dets hjemjurisdiktion, på mindst 226 mio. EUR, når det cederende forsikringsselskab har hovedkontor i EU, eller 250 mio. USD, når det cederende forsikringsselskab har hjemsted i USA, og
 B)
 en central fond med en saldo på mindst 226 mio. EUR, når det cederende forsikringsselskab har hovedkontor i EU, eller 250 mio. USD, når det cederende forsikringsselskab har hjemsted i USA
 b)
 det overtagende genforsikringsselskab har og opretholder:
 i)
 en solvensprocent på 100 procent af solvenskapitalkravet (SCR) i overensstemmelse med solvens II eller et risikobaseret kapitalkrav på 300 percent Authorized Control Level, alt efter hvad der er relevant på det område, hvor det overtagende genforsikringsselskab har hovedkontor eller hjemsted, eller
 ii)
 hvis det overtagende genforsikringsselskab er en sammenslutning, der omfatter assurandører med status som juridiske personer og individuelle assurandører uden status som juridiske personer, en solvensprocent på 100 procent af solvenskapitalkravet (SCR) i overensstemmelse med solvens II eller et risikobaseret kapitalkrav på 300 percent Authorized Control Level, alt efter hvad der


text:
er relevant på det område, hvor det overtagende genforsikringsselskab har hovedkontor eller hjemsted
 c)
 det overtagende genforsikringsselskab indvilliger i hurtigt skriftligt at underrette og begrunde over for tilsynsmyndigheden på det cederende forsikringsselskabs område, hvis
 i)
 det falder under minimumsgrænserne for kapital og overskud eller kapitalgrundlag, der er fastsat i litra a), alt efter hvad der er relevant, eller solvens- eller kapitalprocenten, der er fastsat i litra b), alt efter hvad der er relevant, eller
 ii)
 der træffes reguleringsmæssige foranstaltninger over for det på grund af alvorlig manglende overholdelse af gældende ret
 d)
 det overtagende genforsikringsselskab bekræfter skriftligt over for værtstilsynsmyndigheden, at det anerkender domstolenes jurisdiktion på det område, hvor det cederende forsikringsselskab har hovedkontor eller hjemsted, i overensstemmelse med det pågældende områdes relevante krav for afgivelse af sådan anerkendelse. Intet i denne aftale er til hinder for eller ændrer på nogen måde, at parterne i en genforsikringsaftale kan aftale alternative tvistbilæggelsesordninger
 e)
 når det er relevant i »forkyndelsesøjemed«, underetter det overtagende genforsikringsselskab skriftligt værtstilsynsmyndigheden om, at det anerkender, at den pågældende tilsynsmyndighed udpeges som befuldmægtiget med henblik på forkyndelse. Værtstilsynsmyndigheden kan kræve, at sådan anerkendelse forelægges for den og medtages i alle genforsikringsaftaler under dens jurisdiktion
 f)
 det overtagende genforsikringsselskab giver skriftligt samtykke til at betale alle endelige retsafgørelser, uanset hvor der begæres fuldbyrdelse, som et cederende forsikringsselskab har opnået, og som kan tvangsfuldbyrdes på det område, hvor retsafgørelsen er opnået
 g)
 det overtagende genforsikringsselskab indvilliger i enhver genforsikringsaftale, der er underlagt denne aftale, i at stille sikkerhedsstillelse for 100 procent af de af det overtagende genforsikringsselskabs forpligtelser, der kan henføres til genforsikring, der er cederet i henhold til den pågældende aftale, hvis det overtagende genforsikringsselskab modsætter sig fuldbyrdelse af en endelig retsafgørelse, der kan fuldbyrdes i henhold til retten på det område, hvor den blev opnået, eller en voldgiftskendelse, der kan fuldbyrdes behørigt, uanset om den blev opnået af det cederende forsikringsselskab eller af dennes repræsentant i en afviklingsproces, hvis det er relevant
 h)
 det overtagende genforsikringsselskab eller dets retsforgænger eller -successor, hvis det er relevant, forelægger følgende dokumentation for værtstilsynsmyndigheden, hvis tilsynsmyndigheden anmoder herom:
 i)
 med hensyn til de to år forud for indgåelsen af genforsikringsaftalen og årligt derefter, dets reviderede årsregnskaber i overensstemmelse med gældende ret på det område, hvor dets hovedkontor befinder sig, herunder den eksterne revisionsrapport
 ii)
 med hensyn til de to år forud for indgåelsen af genforsikringsaftalen, rapport om solvens og finansiel situation eller aktuarudtalelse, hvis den er indgivet til det overtagende genforsikringsselskabs tilsynsmyndighed
 iii)
 før indgåelsen af genforsikringsaftalen og ikke oftere end halvårligt derefter en ajourført liste over alle omtvistede og forfaldne genforsikringskrav, der har været udestående i mindst 90 dage, knyttet til genforsikring, der er overtaget fra cederende forsikringsselskaber i det cederende forsikringsselskabs jurisdiktion, og
 iv)
 før indgåelsen af genforsikringsaftalen og ikke oftere end halvårligt derefter, oplysninger om det overtagende genforsikringsselskabs overtagne genforsikring efter cederende selskab, cederet genforsikring efter det overtagende genforsikringsselskab og beløb, der kan tilbagekræves i henhold til genforsikringsaftaler med hensyn til erstatninger, som det overtagende genforsikringsselskab har eller ikke


text:
har betalt, for at gøre det muligt at evaluere kriterierne i stk. 4, litra i)
 i)
 det overtagende genforsikringsselskab har en praksis for hurtig betaling af krav i henhold til genforsikringsaftaler. Der er tale om undladelse af hurtig betaling, hvis et eller flere af følgende kriterier er opfyldt:
 i)
 over 15 procent af de beløb, der kan tilbagekræves i henhold til genforsikringsaftaler, er forfaldne og omtvistede, jf. indberetning til tilsynsmyndigheden
 ii)
 over 15 procent af genforsikringsselskabets cederende forsikringsselskaber eller genforsikringsselskaber har forfaldne beløb, der kan tilbagekræves i henhold til genforsikringsaftaler, på betalte erstatninger, på mindst 90 dage, der ikke er omtvistede, og som for hvert cederende forsikringsselskab overstiger 90 400 EUR, når det overtagende genforsikringsselskab har hovedkontor i EU, eller 100 000 USD, når det overtagende genforsikringsselskab har hjemsted i USA, eller
 iii)
 det samlede beløb, der kan tilbagekræves i henhold til genforsikringsaftaler, på betalte erstatninger, der ikke er omtvistede, men som er forfaldne med mindst 90 dage, overstiger 45 200 000 EUR, når det overtagende genforsikringsselskab har hovedkontor i EU, eller 50 000 000 USD, når det overtagende genforsikringsselskab har hjemsted i USA
 j)
 det overtagende genforsikringsselskab bekræfter, at det ikke for tiden deltager i en solvent frivillig akkord, der involverer overtagende genforsikringsselskaber i værtsparten, og indvilliger i at underrette det cederende forsikringsselskab og dets tilsynsmyndighed og i at stille 100 procent sikkerhedsstillelse over for det cederende forsikringsselskab i overensstemmelse med akkordens betingelser, hvis det overtagende genforsikringsselskab indtræder i sådan en ordning
 k)
 hvis det cederende forsikringsselskab bliver genstand for en retslig afviklingsproces, insolvensbehandling eller likvidationsbehandling, alt efter forholdene, kan det eller dets repræsentant søge og, hvis det af den domstol, hvor afviklingsprocessen, insolvensbehandlingen eller likvidationsbehandlingen foregår, vurderes at være hensigtsmæssigt, opnå et påbud til det overtagende genforsikringsselskab om at stille sikkerhedsstillelse for alle udestående cederede forpligtelser, og
 l)
 det overtagende genforsikringsselskabs hjemtilsynsmyndighed bekræfter årligt over for værtstilsynsmyndigheden, at det overtagende genforsikringsselskab overholder litra b).
 5. Intet i denne aftale er til hinder for, at et overtagende genforsikringsselskab frivilligt giver tilsynsmyndigheden oplysninger.
 6. Med hensyn til parternes tilsynsmyndigheder sikrer hver part i sin egenskab af værtspart, i tilfælde hvor værtstilsynsmyndigheden bestemmer, at et overtagende genforsikringsselskab i hjemparten ikke længere opfylder en af betingelserne i stk. 4, at værtstilsynsmyndigheden kun pålægger kravene i stk. 1-3, hvis den pågældende værtstilsynsmyndighed følger proceduren i litra a)-c):
 a)
 før værtstilsynsmyndigheden pålægger sådanne krav, kommunikerer den med det overtagende genforsikringsselskab og giver, undtagen i ekstraordinære tilfælde, hvor en kortere frist er nødvendig med henblik på at beskytte forsikringstagere og forbrugere, det overtagende genforsikringsselskab 30 dage fra den oprindelige meddelelse til at forelægge en plan om afhjælpning af manglen og 90 dage fra den oprindelige meddelelse til at afhjælpe manglen, og underretter hjemtilsynsmyndigheden
 b)
 kun i tilfælde, hvor værtstilsynsmyndigheden efter udløbet af denne frist på 90 dage eller mindre i ekstraordinære tilfælde, jf. litra a), finder, at det overtagende genforsikringsselskab ikke traf nogen foranstaltninger, eller at de trufne foranstaltninger var utilstrækkelige, kan værtstilsynsmyndigheden pålægge et eller flere af kravene i stk. 1-3, og
 c)
 når


text:
der pålægges et eller flere krav, jf. stk. 1-3, skal dette begrundes skriftligt og meddeles det pågældende overtagende genforsikringsselskab.
 7. Med forbehold af gældende ret og vilkårene i denne aftale forhindrer eller ændrer intet i denne artikel på nogen måde, at parterne i en genforsikringsaftale kan aftale krav om sikkerhedsstillelse eller andre betingelser i genforsikringsaftalen.
 8. Denne aftale finder kun anvendelse på genforsikringsaftaler, der indgås, ændres eller fornyes på eller efter den dato, hvor en foranstaltning, der reducerer sikkerhedsstillelse i henhold til denne artikel, får virkning, og kun med hensyn til indtrufne skader og hensættelser, der indberettes fra og efter det seneste af følgende: i) datoen for foranstaltningen eller ii) den dato, hvor en sådan ny genforsikringsaftale, ændring eller fornyelse får virkning. Intet i nærværende aftale er til hinder for eller ændrer på nogen måde, at parterne i en genforsikringsaftale kan genforhandle en sådan genforsikringsaftale.
 9. Det præciseres, at såfremt denne aftale opsiges, forhindrer intet i denne aftale tilsynsmyndigheder eller andre kompetente myndigheder i at kræve lokal tilstedeværelse af overtagende genforsikringsselskaber i værtsparten eller kræve sikkerhedsstillelse og relaterede krav eller overholdelse af andre bestemmelser i gældende ret for så vidt angår eventuelle forpligtelser i henhold til genforsikringsaftaler, der er beskrevet i nærværende aftale.
 Artikel 4
 Koncerntilsyn
 Med henblik på artikel 9 og 10 efterstræber parterne følgende praksis for koncerntilsyn:
 a)
 Uden at dette berører litra c)-h) og deltagelse i tilsynskolleger, er en forsikrings- eller genforsikringskoncern i hjemparten kun omfattet af verdensomspændende forsikringskoncerntilsyn, herunder verdensomspændende koncerngovernance, solvens og kapital, og indberetning, alt efter hvad der er relevant, der foretages af dens hjemtilsynsmyndigheder, og er ikke omfattet af værtstilsynsmyndighedens koncerntilsyn med det verdensomspændende moderselskab for forsikrings- eller genforsikringskoncernen.
 b)
 Uanset litra a) kan værtstilsynsmyndigheder udøve tilsyn med hensyn til en forsikrings- eller genforsikringskoncern i hjemparten som fastsat i litra c)-h). Værtstilsynsmyndigheder kan udøve koncerntilsyn, når det er relevant, med hensyn til en forsikrings- eller genforsikringskoncern på moderselskabsniveau på dens område. Værtstilsynsmyndigheder udøver ikke på anden måde verdensomspændende koncerntilsyn med hensyn til en forsikrings- eller genforsikringskoncern i hjemparten, uden at dette berører koncerntilsyn med forsikrings- eller genforsikringskoncernen på moderselskabsniveau på værtspartens område.
 c)
 Når der anvendes et verdensomspændende risikostyringssystem, dokumenteret ved forelæggelse af en vurdering af en verdensomspændende koncerns egen risiko og solvens (Own Risk and Solvency Assessment, ORSA), på en forsikrings- eller genforsikringskoncern i henhold til gældende ret, forelægger den hjemtilsynsmyndighed, der kræver vurderingen, et sammendrag af den verdensomspændende koncerns vurdering:
 i)
 for værtstilsynsmyndighederne, hvis de er medlem af forsikrings- eller genforsikringskoncernens tilsynskollegium, uden ophold, og
 ii)
 for tilsynsmyndighederne for væsentlige datterselskaber eller filialer af den pågældende koncern i værtsparten, på tilsynsmyndighedernes anmodning.
 Når der ikke anvendes en sådan vurdering af den verdensomspændende koncerns egen risiko og solvens på en forsikrings- eller genforsikringskoncern i hjemparten i henhold til gældende ret, forelægger tilsynsmyndighederne i den relevante amerikanske stat eller EU-medlemsstat tilsvarende dokumentation, der er udarbejdet i overensstemmelse med hjemtilsynsmyndighedens gældende ret, jf. nr. i) og ii) ovenfor.
 d)
 I sammendraget af vurderingen af den verdensomspændende koncerns egen risiko og solvens eller tilsvarende dokumentation,


text:
jf. litra c), skal følgende elementer indgå:
 i)
 en beskrivelse af forsikrings- eller genforsikringskoncernens risikostyringsramme
 ii)
 en vurdering af forsikrings- eller genforsikringskoncernens risikoeksponering, og
 iii)
 en koncernvurdering af risikokapital og en prospektiv solvensvurdering.
 e)
 Hvis sammendraget af vurderingen af den verdensomspændende koncerns egen risiko og solvens eller, hvor det er relevant, tilsvarende dokumentation, jf. litra c), afslører en alvorlig trussel mod forsikringstagerbeskyttelsen eller den finansielle stabilitet på værtstilsynsmyndighedens område, kan den pågældende værtstilsynsmyndighed uanset litra a) pålægge forebyggende eller korrigerende foranstaltninger eller andre former for modforanstaltninger med hensyn til forsikringsselskaber eller genforsikringsselskaber i værtsparten.
 Før værtstilsynsmyndigheden pålægger sådanne foranstaltninger, skal den høre forsikrings- eller genforsikringskoncernens relevante hjemtilsynsmyndighed. Parterne tilskynder tilsynsmyndighederne til fortsat at behandle anliggender vedrørende forsikringskoncerntilsyn i tilsynskollegier.
 f)
 Indberetningskrav vedrørende forsikringskoncerntilsyn som fastsat i gældende ret på værtspartens område finder ikke anvendelse på forsikrings- eller genforsikringskoncernens verdensomspændende moderselskab, medmindre de direkte vedrører risikoen for alvorlige virkninger på forsikrings- eller genforsikringskoncernens selskabers evne til at betale krav på værtspartens område.
 g)
 En værtstilsynsmyndighed bevarer muligheden for at anmode om og indhente oplysninger fra et forsikrings- eller genforsikringsselskab, der udøver aktiviteter på dens område, og hvis verdensomspændende moderselskab har hovedkontor på hjempartens område, med henblik på forsikringskoncerntilsyn, når værtstilsynsmyndigheden vurderer, at sådanne oplysninger er nødvendige for beskyttelse mod alvorlig skade for forsikringstagerne eller en alvorlig trussel mod den finansielle stabilitet eller alvorlige virkninger for et forsikrings- eller genforsikringsselskabs evne til at betale krav på værtstilsynsmyndighedens område. Værtstilsynsmyndigheden baserer sådanne anmodninger om oplysninger på tilsynsmæssige kriterier og undgår, når det er muligt, byrdefulde og dobbelte anmodninger. Den bistandssøgende myndighed underetter tilsynskollegiet om en sådan anmodning.
 Uanset litra a) kan et forsikrings- eller genforsikringsselskabs undladelse af at efterkomme en sådan anmodning om oplysninger medføre, at der pålægges forebyggende eller korrigerende foranstaltninger eller andre former for modforanstaltninger på værtstilsynsmyndighedens område.
 h)
 For en forsikrings- eller genforsikringskoncern i hjemparten, der driver virksomhed i værtsparten, og som er underlagt krav om en koncernkapitalvurdering i hjemparten, der opfylder følgende betingelser:
 i)
 koncernkapitalvurderingen indeholder en beregning af en verdensomspændende koncernkapital, der opfanger risiko for hele koncernen, herunder forsikrings- eller genforsikringskoncernens verdensomspændende moderselskab, som kan påvirke forsikringsvirksomheden og -aktiviteterne eller genforsikringsvirksomheden og -aktiviteterne på den anden parts område, og
 ii)
 tilsynsmyndigheden på den parts område, hvor koncernkapitalvurderingen, jf. nr. i) ovenfor, anvendes, har beføjelse til at pålægge forebyggende eller korrigerende foranstaltninger eller andre former for modforanstaltninger på grundlag af vurderingen, herunder krav om kapitalforanstaltninger, hvor det er relevant,
 pålægger værtstilsynsmyndigheden ikke koncernkapitalvurdering eller -krav på verdensomspændende moderselskabsniveau for forsikrings- eller genforsikringskoncernen i overensstemmelse med gældende ret på dens område.
 Når et forsikrings- eller genforsikringsselskab i hjemparten er underlagt et koncernkapitalkrav på hjempartens område, må værtstilsynsmyndigheden ikke pålægge et koncernkapitalkrav eller en koncernkapitalvurdering på niveauet for det verdensomspændende moderselskab for forsikrings- eller genforsikringskoncernen.
 i)
 Uanset bestemmelserne i denne aftale begrænser denne aftale ikke EU-tilsynsmyndighedernes evne og søger heller ikke at begrænse deres evne til at udøve tilsyns- eller reguleringsmæssig myndighed over enheder eller koncerner, der ejer eller kontrollerer kreditinstitutter i EU, driver bankvirksomhed i EU, eller hvis væsentlige finansielle


text:
vanskeligheder eller art, omfang, størrelse, volumen, koncentration, forbundethed eller sammensætning af aktiviteter er blevet vurderet som en potentiel trussel for EU's finansielle stabilitet, herunder gennem udøvelse af: Europa-Parlamentets og Rådets direktiv 2002/87/EF af 16. december 2002 om supplerende tilsyn med kreditinstitutter, forsikringsselskaber og investeringsselskaber i et finansielt konglomerat og om ændring af Rådets direktiv 73/239/EØF, 79/267/EØF, 92/49/EØF, 92/96/EØF, 93/6/EØF og 93/22/EØF samt Europa-Parlamentets og Rådets direktiv 98/78/EF og 2000/12/EF, Europa-Parlamentets og Rådets direktiv 2013/36/EU af 26. juni 2013 om adgang til at udøve virksomhed som kreditinstitut og om tilsyn med kreditinstitutter og investeringsselskaber, om ændring af direktiv 2002/87/EF og om ophævelse af direktiv 2006/48/EF og 2006/49/EF (CRD IV) Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (CRR), Europa-Parlamentets og Rådets direktiv 2014/59/EU af 15. maj 2014 om et regelsæt for genopretning og afvikling af kreditinstitutter og investeringsselskaber og om ændring af Rådets direktiv 82/891/EØF og Europa-Parlamentets og Rådets direktiv 2001/24/EF, 2002/47/EF, 2004/25/EF, 2005/56/EF, 2007/36/EF, 2011/35/EU, 2012/30/EU og 2013/36/EU samt forordning (EU) nr. 1093/2010 og (EU) nr. 648/2012 Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles
 afviklingsfond og om ændring af forordning (EU) nr. 1093/2010 og Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter, eller anden relateret lovgivning.
 Uanset bestemmelserne i denne aftale begrænser denne aftale ikke den relevante amerikanske tilsynsmyndigheds evne og søger heller ikke at begrænse dens evne til at udøve tilsyns- eller reguleringsmæssig myndighed over enheder eller koncerner, der ejer eller kontrollerer depotinstitutter i USA, driver bankvirksomhed i USA, eller hvis væsentlige finansielle vanskeligheder eller art, omfang, størrelse, volumen, koncentration, forbundethed eller sammensætning af aktiviteter er blevet vurderet som en potentiel trussel for USA's finansielle stabilitet, herunder gennem udøvelse of myndighed i henhold til Bank Holding Company Act (12 U.S.C. § 1841 et seq.), Home Owners' Loan Act (12 U.S.C. § 1461 et seq.), International Banking Act (12 U.S.C. § 3101 et seq.), Dodd-Frank Wall Street Reform and Consumer Protection Act (12 U.S.C. § 5301 et seq.), eller anden relateret lovgivning.
 Artikel 5
 Udveksling af oplysninger
 1. Parterne tilskynder tilsynsmyndighederne i deres respektive jurisdiktioner til at samarbejde om udveksling af oplysninger i overensstemmelse med den i bilaget fastlagte praksis. Parterne er enige om, at anvendelse af denne praksis vil styrke samarbejdet og udvekslingen af oplysninger, samtidig med at der sikres en høj standard af beskyttelse af fortroligheden.
 2. Intet i denne aftale berører eventuelle krav, der finder anvendelse på tilsynsmyndigheders udveksling af personoplysninger.
 Artikel 6
 Bilag
 Bilaget til denne aftale udgør en integrerende del af denne aftale.
 Artikel 7
 Det blandede udvalg
 1. Parterne nedsætter herved et blandet udvalg, der består af repræsentanter for USA og repræsentanter for Den Europæiske Union, og som skal give


text:
parterne et forum for konsultationer og udveksling af oplysninger om forvaltningen af aftalen og korrekt gennemførelse af aftalen.
 2. Parterne konsulterer i det blandede udvalg vedrørende denne aftale:
 a)
 efter fælles overenskomst mellem parterne, hvis en part foreslår konsultation
 b)
 mindst én gang inden for 180 dage efter datoen for denne aftales ikrafttræden eller midlertidige anvendelse, alt efter hvad der kommer først, og én gang årligt herefter, medmindre parterne bestemmer andet
 c)
 hvis en part fremsætter skriftlig anmodning om obligatorisk konsultation, og
 d)
 hvis en part skriftligt meddeler, at den har til hensigt at opsige aftalen.
 3. Det blandede udvalg kan behandle:
 a)
 spørgsmål vedrørende gennemførelsen af aftalen
 b)
 aftalens virkninger i parternes jurisdiktioner for forsikrings- og genforsikringsforbrugere og forsikrings- og genforsikringsselskabers kommercielle transaktioner
 c)
 forslag til ændringer af aftalen, der fremsættes af en part
 d)
 spørgsmål, der kræver obligatorisk konsultation
 e)
 meddelelse om hensigt til at opsige aftalen, og
 f)
 andre spørgsmål, som parterne måtte bestemme.
 4. Det blandede udvalg kan vedtage en forretningsorden.
 5. Det blandede udvalgs formandskab varetages på skift for et år ad gangen af hver af parterne, medmindre andet bestemmes. Det blandede udvalg holder møder efter indkaldelse fra formanden på sådanne tidspunkter og måder, som parterne måtte bestemme.
 6. Det blandede udvalg kan indkalde arbejdsgrupper til møde for at lette dets arbejde.
 Artikel 8
 Ikrafttræden
 Denne aftale træder i kraft syv dage efter, at parterne skriftligt har meddelt hinanden, at de har henholdsvis opfyldt og gennemført deres respektive interne krav og procedurer, eller på en anden dato, som parterne aftaler i fællesskab.
 Artikel 9
 Gennemførelse af aftalen
 1. Fra datoen for denne aftales ikrafttræden eller midlertidige anvendelse, alt efter hvad der kommer først, tilskynder parterne relevante myndigheder til ikke at træffe foranstaltninger, der er uforenelige med betingelserne eller forpligtelserne i aftalen, herunder med hensyn til fjernelsen af krav om sikkerhedsstillelse og lokal tilstedeværelse i henhold til artikel 3. Alt efter hvad der er relevant, kan dette omfatte brevvekslinger mellem relevante myndigheder om spørgsmål, der vedrører denne aftale.
 2. Fra datoen for denne aftales ikrafttræden eller midlertidige anvendelse, alt efter hvad der kommer først, træffer parterne alle foranstaltninger, alt efter hvad der er relevant, for at gennemføre og anvende denne aftale så hurtigt som muligt, jf. artikel 10.
 3. Fra datoen for denne aftales ikrafttræden eller midlertidige anvendelse, alt efter hvad der kommer først, tilskynder USA hver amerikansk stat til hurtigt at vedtage følgende foranstaltninger:
 a)
 nedbringelse, hvert år efter datoen for denne aftales ikrafttræden eller midlertidige anvendelse, af den sikkerhedsstillelse, der kræves af hver stat, for at tillade fuldt fradrag for genforsikring, med 20 procent af den sikkerhedsstillelse, som den amerikanske stat krævede pr. 1. januar før aftalens undertegnelse, og
 b)
 gennemførelse i amerikanske stater af relevant lovgivning om fradrag for genforsikring, i overensstemmelse med artikel 3, som metoden for vedtagelse af foranstaltninger i overensstemmelse med nævnte artikels stk. 1 og 2.
 4. Forudsat at denne aftale er trådt i kraft, skal USA på en dato, der ikke er senere end den første dag i


text:
måneden 42 måneder efter datoen for aftalens undertegnelse, begynde at evaluere bestemmelse af eventuel forrang i henhold til USA's lovgivning for så vidt angår enhver forsikringsforanstaltning i en amerikansk stat, som USA bestemmer er uforenelig med denne aftale og medfører ringere behandling af et EU-forsikringsselskab eller EU-genforsikringsselskab end den behandling, som et amerikansk forsikrings- eller genforsikringsselskab, der har hjemsted, licens eller anden tilladelse i den pågældende amerikanske stat, får. Forudsat at denne aftale er trådt i kraft, skal USA på en dato, der ikke er senere end den første dag i måneden 60 måneder efter datoen for undertegnelsen af aftalen, færdiggøre nødvendig bestemmelse af eventuel forrang i henhold til USA's lovgivning for så vidt angår enhver forsikringsforanstaltning i en amerikansk stat, der er omfattet af sådan evaluering. Med henblik på dette stykke skal USA prioritere de stater, der har den største bruttomængde af cederet genforsikring, med henblik på bestemmelse af eventuel forrang.
 Artikel 10
 Anvendelse af aftalen
 1. Medmindre andet er fastsat, anvendes denne aftale fra ikrafttrædelsesdatoen eller 60 måneder fra datoen for undertegnelse af aftalen, alt efter hvad der er senest.
 2. Uanset artikel 8 og denne artikels stk. 1 gælder følgende:
 a)
 Den Europæiske Union anvender aftalens artikel 4 midlertidigt indtil aftalens ikrafttrædelsesdato og anvender derefter artikel 4 ved at sikre, at tilsynsmyndigheder og andre kompetente myndigheder følger de deri beskrevne praksisser, fra den syvende dag i måneden efter at parterne har underrettet hinanden om, at deres interne krav og procedurer, som er nødvendige for aftalens midlertidige anvendelse, er fuldført.
 USA anvender aftalens artikel 4 midlertidigt indtil aftalens ikrafttrædelsesdato og anvender derefter artikel 4 ved at gøre sit bedste og tilskynde tilsynsmyndigheder og andre kompetente myndigheder til at følge de deri beskrevne praksisser, fra den syvende dag i måneden efter at parterne har underrettet hinanden om, at deres interne krav og procedurer, som er nødvendige for aftalens midlertidige anvendelse, er fuldført.
 b)
 På aftalens ikrafttrædelsesdato eller 60 måneder efter aftalens undertegnelse, alt efter hvad der er senest:
 i)
 gælder en parts forpligtelser som fastsat i artikel 3, stk. 1 og 2, og artikel 9 kun, hvis, og derefter så længe som, den anden parts tilsynsmyndigheder udøver tilsyn i henhold til artikel 4 og opfylder forpligtelserne i artikel 3, stk. 3
 ii)
 gælder en parts praksisser som fastsat i artikel 4 og forpligtelserne i artikel 3, stk. 3, kun, hvis, og derefter så længe som, den anden parts tilsynsmyndigheder opfylder forpligtelserne i artikel 3, stk. 1 og 2, og
 iii)
 gælder en parts forpligtelser som fastsat i artikel 3, stk. 3, kun, hvis, og derefter så længe som, den anden parts tilsynsmyndigheder udøver tilsyn i henhold til artikel 4 og opfylder forpligtelserne i artikel 3, stk. 1 og 2.
 c)
 Hvis de relevante amerikanske tilsynsmyndigheder i henhold til artikel 4, litra i), anvender foranstaltninger uden for USA's område på en forsikrings- eller genforsikringskoncern i EU, hvis vanskeligheder eller aktiviteter Financial Stability Oversight Council har bestemt kan udgøre en trussel for USA's finansielle stabilitet, gennem anvendelse af Dodd-Frank Wall Street


text:
Reform and Consumer Protection Act (12 U.S.C. § 5301 et seq.), kan en part opsige aftalen under en fremskyndet obligatorisk konsultation og opsigelse. Hvis en EU-tilsynsmyndighed i henhold til artikel 4, litra i), anvender foranstaltninger uden for Den Europæiske Unions område på en amerikansk forsikrings- eller genforsikringskoncern i forbindelse med en trussel mod EU's finansielle stabilitet, kan en part opsige aftalen under en fremskyndet obligatorisk konsultation og opsigelse.
 d)
 Indtil den i litra b) omhandlede dato, og uden at det berører de deri omhandlede mekanismer, finder genforsikringsbestemmelserne i artikel 3, stk. 1 og 2, anvendelse med hensyn til et EU-genforsikringsselskab i en amerikansk stat på det tidligste af følgende tidspunkter:
 i)
 en sådan amerikansk stats vedtagelse af en foranstaltning i overensstemmelse med artikel 3, stk. 1 og 2, eller
 ii)
 den dato, hvor USA i henhold til sin lovgivning måtte bestemme, at en sådan forsikringsforanstaltning i en amerikansk stat tilsidesættes, da den er uforenelig med denne aftale og medfører ringere behandling af et EU-forsikringsselskab eller EU-genforsikringsselskab end den behandling, som et amerikansk forsikrings- eller genforsikringsselskab, der har hjemsted, licens eller anden tilladelse i den pågældende amerikanske stat, får.
 e)
 Fra datoen for midlertidig anvendelse, jf. litra a), og i 60 måneder derefter pålægger tilsynsmyndigheder i Den Europæiske Union ved anvendelsen af artikel 4, litra h), ikke et koncernkapitalkrav på niveauet for det verdensomspændende moderselskab for forsikrings- eller genforsikringskoncernen for så vidt angår en amerikansk forsikrings- eller genforsikringskoncern, der driver virksomhed i Den Europæiske Union.
 f)
 Fra datoen for undertegnelsen af denne aftale kan tilsynsmyndighederne i en part i den i litra b) omhandlede 60-månedersperiode efter obligatorisk konsultation pålægge en koncernkapitalvurdering eller et koncernkapitalkrav på niveauet for det verdensomspændende moderselskab for en forsikrings- eller genforsikringskoncern, der har hovedkontor eller hjemsted i den anden part, hvis den anden part ikke opfylder forpligtelserne i artikel 3 hvad angår krav vedrørende lokal tilstedeværelse.
 g)
 Artikel 3, stk. 3, skal gennemføres og finde anvendelse på EU's område senest 24 måneder fra datoen for undertegnelsen af denne aftale, forudsat at aftalen har fundet midlertidig anvendelse eller er trådt i kraft.
 h)
 Med forbehold af litra b) og d) skal artikel 3, stk. 1 og 2, gennemføres og finde fuld anvendelse på begge parters område senest 60 måneder fra datoen for begge parters undertegnelse af aftalen, forudsat at aftalen er trådt i kraft.
 i)
 Fra datoen for denne aftales ikrafttræden eller midlertidige anvendelse, alt efter hvad der er tidligst, anvender begge parter artikel 7, 11 og 12.
 3. Hvis en part ikke opfylder stk. 2 senest på de deri angivne datoer, kan den anden part søge obligatorisk konsultation gennem det blandede udvalg.
 Artikel 11
 Opsigelse og obligatorisk konsultation
 1. Efter obligatorisk konsultation kan en part opsige denne aftale på et hvilket som helst tidspunkt ved skriftligt at underrette den anden part i overensstemmelse med procedurerne i denne artikel. Medmindre parterne skriftligt har aftalt andet, får en sådan opsigelse virkning 180 dage, eller 90 dage hvad angår opsigelse efter artikel 10, stk. 2, litra c), efter en sådan


text:
underretning. Parterne kan navnlig opsige aftalen, når en part ikke har opfyldt sine forpligtelser i henhold til aftalen eller har truffet foranstaltninger, der er uforenelige med aftalens mål.
 2. Før en part meddeler en beslutning om at opsige aftalen, herunder med hensyn til bestemmelserne i artikel 10, skal den underrette formanden for det blandede udvalg.
 3. Parterne skal træffe de nødvendige foranstaltninger for at oplyse interesserede parter om opsigelsens virkninger for forsikrings- og genforsikringsselskaber i deres respektive jurisdiktioner.
 4. Der kræves obligatorisk konsultation gennem det blandede udvalg, hvis en part anmoder formanden for det blandede udvalg herom, og den obligatoriske konsultation skal begynde senest 30 dage, eller 7 dage i tilfælde af en anmodning i henhold til artikel 10, stk. 2, litra c), efter en sådan anmodning, medmindre parterne bestemmer andet. Den part, der anmoder om obligatorisk konsultation, skal skriftligt redegøre for grundlaget for den obligatoriske konsultation. Den obligatoriske konsultation foregår på et sted, som parterne har bestemt, og hvis parterne ikke kan nå til enighed om et sted, foreslår den part, der anmoder om obligatorisk konsultation, tre neutrale steder uden for hver parts område, og den anden part vælger et af de foreslåede tre neutrale steder.
 5. Der kræves obligatorisk konsultation forud for opsigelse af denne aftale, herunder også med hensyn til bestemmelserne i artikel 10.
 6. Hvis en part nægter at deltage i en obligatorisk konsultation, jf. denne artikel, kan den part, der søger at opsige, fortsætte med opsigelse af aftalen som fastsat i denne artikels stk. 1.
 Artikel 12
 Ændring
 1. Parterne kan skriftligt blive enige om at ændre denne aftale.
 2. Hvis en part ønsker at ændre denne aftale, skal den skriftligt underrette den anden part om en anmodning om indledning af forhandlinger for at ændre aftalen.
 3. En anmodning om indledning af forhandlinger for at ændre aftalen skal meddeles det blandede udvalg.
 Done at Washington on the twenty second day of September in the year two thousand and seventeen.
 BILAG
 Aftalememorandum — Standardbestemmelser om udveksling af oplysninger mellem tilsynsmyndigheder
 Artikel 1
 Mål
 1. Tilsynsmyndigheden for (amerikansk stat) og den nationale tilsynsmyndighed for (EU-medlemsstat), de myndigheder, der undertegner dette aftalememorandum, anerkender behovet for samarbejde om udveksling af oplysninger.
 2. Myndighederne anerkender, at praktiske foranstaltninger vedrørende grænseoverskridende samarbejde og udveksling af oplysninger er af afgørende betydning i både krisesituationer og det daglige tilsyn.
 3. Formålet med dette aftalememorandum er at lette samarbejde om udveksling af oplysninger mellem myndighederne, i det omfang gældende ret tillader dette, og i overensstemmelse med tilsynsmæssige og reguleringsmæssige formål.
 4. Myndighederne anerkender, at intet i dette aftalememorandum berører eventuelle krav vedrørende tilsynsmyndigheders udveksling af personoplysninger.
 5. På myndighedernes område findes der gældende ret om udveksling og beskyttelse af fortrolige oplysninger med henblik på at beskytte den fortrolige karakter af data udvekslet mellem myndigheder under dette aftalememorandum. Formålet med gældende ret er at sikre, at:
 a)
 udvekslingen af fortrolige oplysninger kun sker i henseender, der er direkte forbundet med myndighedernes varetagelse af deres tilsynsopgaver, og
 b)
 alle personer, der får adgang til sådanne fortrolige


text:
oplysninger i forbindelse med deres hverv, vil bevare sådanne oplysningers fortrolige karakter, med undtagelse af visse definerede tilfælde, jf. artikel 7.
 Artikel 2
 Definitioner
 I dette aftalememorandum forstås ved:
 a) »gældende ret«: enhver lov, administrativ bestemmelse eller anden retspraksis, der finder anvendelse på en myndigheds område, og som er relevant for forsikrings- og genforsikringstilsyn, udveksling af tilsynsmæssige oplysninger, beskyttelse af fortrolighed samt håndtering og offentliggørelse af oplysninger
 b) »fortrolige oplysninger«: alle afgivne oplysninger, der i den bistandssøgte myndighed betragtes som fortrolige
 c) »forsikringsselskab«: et selskab, der har tilladelse eller licens til adgang til eller udøvelse af direkte forsikringsvirksomhed
 d) »person«: en fysisk person, en juridisk enhed, et partnerskab eller en forening, der ikke har status som juridisk person
 e) »personoplysninger«: enhver form for oplysninger om en identificeret eller identificerbar fysisk person
 f) »afgivne oplysninger«: oplysninger, der meddeles af en bistandssøgt myndighed til en bistandssøgende myndighed som svar på en anmodning om oplysninger
 g) »reguleret enhed«: et forsikringsselskab eller genforsikringsselskab, der har fået tilladelse af eller er under tilsyn af en tilsynsmyndighed i Den Europæiske Union eller USA
 h) »genforsikringsselskab«: et selskab, der har tilladelse eller licens til adgang til eller udøvelse af genforsikringsaktiviteter
 i) »bistandssøgt myndighed«: den myndighed, til hvilken en anmodning om oplysninger er rettet
 j) »bistandssøgende myndighed«: den myndighed, der foretager en anmodning om oplysninger
 k) »tilsynsmyndighed«: enhver forsikrings- og genforsikringstilsynsmyndighed i Den Europæiske Union eller USA, og
 l) »selskab«: enhver enhed, der udøver økonomisk aktivitet.
 Artikel 3
 Samarbejde
 1. Med forbehold af gældende ret bør den bistandssøgte myndighed nøje behandle anmodninger fra den bistandssøgende myndighed og svare i rimelig tid. Den bør give den bistandssøgende myndighed et svar, der er så fyldestgørende som muligt i overensstemmelse med dens reguleringsmæssige opgaver.
 2. Med forbehold af gældende ret bør eksistensen og indholdet af en anmodning om oplysninger gøres til genstand for fortrolig behandling af både den bistandssøgte og den bistandssøgende myndighed, medmindre begge myndigheder i fællesskab bestemmer andet.
 Artikel 4
 Anvendelse af afgivne oplysninger
 1. Den bistandssøgende myndighed bør kun fremsætte anmodninger om oplysninger, hvis anmodningen tjener et legitimt reguleringsmæssigt eller tilsynsmæssigt formål, som er direkte relevant for en bistandssøgende myndigheds lovhjemlede tilsyn med en reguleret enhed. Det betragtes normalt ikke som et legitimt reguleringsmæssigt eller tilsynsmæssigt formål, hvis en bistandssøgende myndighed søger oplysninger om enkeltpersoner, medmindre anmodningen er direkte relevant for varetagelsen af tilsynsmæssige opgaver.
 2. Den bistandssøgende myndighed bør anvende afgivne oplysninger udelukkede til lovhjemlede formål, der vedrører myndighedens opgaver i forbindelse med regulering, tilsyn eller finansiel stabilitet.
 3. Med forbehold af gældende ret tilhører alle udvekslede oplysninger den bistandssøgte myndighed og vil forblive myndighedens ejendom.
 Artikel 5
 Anmodning om oplysninger
 1. Anmodninger om oplysninger fra den bistandssøgende myndighed bør være skriftlige, eller i overensstemmelse med stk. 2, hvis det haster, og indeholde følgende elementer:
 a)
 de involverede myndigheder, det berørte tilsynsområde, og til hvilket formål oplysningerne søges
 b)
 navnet på den berørte person eller regulerede enhed
 c)
 nærmere oplysninger om anmodningen, der kan omfatte en beskrivelse af de forhold, der ligger til grund for anmodningen, specifikke


text:
spørgsmål, der undersøges, og en angivelse af, om anmodningen er følsom
 d)
 hvilke oplysninger der anmodes om
 e)
 den dato, før hvilken oplysningerne ønskes, og eventuelle relevante lovbestemte frister, og
 f)
 hvis det er relevant, hvorvidt, hvordan og til hvem oplysningerne må videregives, jf. artikel 7.
 2. I tilfælde af hastende anmodninger kan en anmodning fremsættes mundtligt og bør følges af en skriftlig bekræftelse uden unødig forsinkelse.
 3. Den bistandssøgte myndighed bør behandle anmodningen således:
 a)
 Den bistandssøgte myndighed bør bekræfte modtagelse af anmodningen.
 b)
 Den bistandssøgte myndighed bør vurdere hver anmodning i hvert enkelt tilfælde for at bestemme det videst mulige omfang af de oplysninger, der kan gives i overensstemmelse med dette aftalememorandum og de procedurer, der finder anvendelse i den bistandssøgte myndigheds jurisdiktion. Når den bistandssøgte myndighed afgør, om og i hvilken udstrækning en anmodning kan efterkommes, kan den tage hensyn til følgende:
 i)
 om anmodningen er i overensstemmelse med aftalememorandummet
 ii)
 om efterkommelse af anmodningen vil være så byrdefuld, at den bistandssøgte myndighed ikke kan varetage sine opgaver på behørig vis
 iii)
 om det ellers ville være i modstrid med den bistandssøgte myndigheds jurisdiktions centrale interesser at afgive de oplysninger, der anmodes om
 iv)
 alle andre forhold, der måtte være angivet i gældende ret i den bistandssøgte myndigheds jurisdiktion (navnlig forhold vedrørende fortrolighed og tavshedspligt, databeskyttelse og privatlivets fred og proceduremæssig retfærdighed), og
 v)
 om efterkommelse af anmodningen på anden måde kan have negative virkninger for den bistandssøgte myndigheds varetagelse af dens opgaver.
 c)
 Hvis en bistandssøgt myndighed afviser eller ikke er i stand til at afgive alle eller dele af de oplysninger, der anmodes om, bør den bistandssøgte myndighed, i det omfang det er praktisk muligt og passende efter gældende ret, give en begrundelse for ikke at afgive oplysningerne og overveje andre muligheder for at opfylde den bistandssøgende myndigheds tilsynsmæssige formål. En anmodning om oplysninger kan navnlig afvises af den bistandssøgte myndighed, hvis anmodningen kræver, at den bistandssøgte myndighed handler på en måde, der udgør en krænkelse af dens gældende ret.
 Artikel 6
 Behandling af fortrolige oplysninger
 1. Som en generel regel bør oplysninger, der modtages under dette aftalememorandum, behandles som fortrolige oplysninger, medmindre andet er angivet.
 2. Den bistandssøgende myndighed bør træffe alle lovformelige og med rimelighed gennemførlige foranstaltninger for at beskytte fortroligheden vedrørende fortrolige oplysninger.
 3. Med forbehold af artikel 7 og gældende ret bør den bistandssøgende myndighed begrænse adgangen til fortrolige oplysninger, den modtager fra en bistandssøgt myndighed, til personer, der arbejder for den bistandssøgende myndighed, eller som handler på dens vegne, og som:
 a)
 er omfattet af den bistandssøgende myndigheds forpligtelser i dens jurisdiktion til at forhindre uretmæssig videregivelse af fortrolige oplysninger
 b)
 er under den bistandssøgende myndigheds tilsyn og kontrol
 c)
 hvis behov for sådanne oplysninger er i overensstemmelse med og direkte relateret til et legitimt reguleringsmæssigt eller tilsynsmæssigt formål, og
 d)
 er omfattet af vedvarende krav om fortrolighed efter at have forladt den bistandssøgende myndighed.
 Artikel 7
 Videregivelse af afgivne oplysninger
 1. En bistandssøgende myndighed bør ikke videregive afgivne oplysninger,


text:
den har modtaget fra den bistandssøgte myndighed, til en tredjepart, jf. dog artikel 7, stk. 2, medmindre:
 a)
 den bistandssøgende myndighed har fået forudgående skriftligt samtykke fra den bistandssøgte myndighed til videregivelse af sådanne oplysninger, medmindre anmodningen haster; i sådanne tilfælde kan der gives mundtligt samtykke, der følges af en skriftlig bekræftelse uden ophold, og
 b)
 tredjeparten forpligter sig til at overholde begrænsninger, der bevarer en grad af fortrolighed, der i alt væsentligt svarer til den, som den bistandssøgende myndighed er omfattet af, jf. dette aftalememorandum.
 2. Hvis en bistandssøgende myndighed bliver pålagt et retsligt krav eller er retligt forpligtet til at videregive afgivne oplysninger, bør den bistandssøgende myndighed, med forbehold af gældende ret, underrette den bistandssøgte myndighed, så lang tid i forvejen som det er praktisk muligt, om sådanne krav og eventuelle relaterede procedurer med henblik på at lette muligheder for at intervenere og gøre rettigheder gældende. Hvis den bistandssøgte myndighed ikke giver samtykke til at fremstille afgivne oplysninger, bør den bistandssøgende myndighed tage alle rimelige skridt, hvor det er relevant, til at forhindre videregivelse, herunder ved at tage retsmidler i brug for at forhindre sådan videregivelse og for at forsvare og beskytte fortroligheden vedrørende fortrolige oplysninger, der er udsat for mulig videregivelse.
 OVERSÆTTELSE
 Bruxelles, den 18. september 2017
 Ambassadør Robert E. Lighthizer
 USA's handelsrepræsentant
 Office of the United States Trade Representative (USA's handelsrepræsentants kontor)
 600 17th Street NW
 Washington, DC 20508
 USA
 Hr. ambassadør
 Det glæder mig at kunne undertegne den bilaterale aftale mellem Den Europæiske Union og Amerikas Forenede Stater om tilsynsregler vedrørende forsikring og genforsikring (»aftalen«), der er vedlagt som bilag til dette brev. Den endelige juridiske tekst, der er affattet på engelsk, blev vedtaget af De Forenede Staters og Den Europæiske Unions repræsentanter den 12. januar 2017.
 Parterne har afsluttet de interne procedurer, der er nødvendige for at kunne undertegne aftalen. Parterne anerkender Den Europæiske Unions sprogordning. Europa-Kommissionen har noteret sig erklæringen i Rådets afgørelse, der blev vedtaget den 15. september 2017, hvori det med hensyn til aftalen anføres:
 Denne aftale undertegnes på engelsk. I medfør af EU-retten udfærdiges denne aftale også af Unionen på bulgarsk, dansk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk. Gyldigheden af disse yderligere sprogudgaver bør bekræftes ved udveksling af diplomatiske noter mellem Den Europæiske Union og De Forenede Stater. Alle bekræftede udgaver har samme gyldighed.
 De Forenede Stater bekræfter sit tilsagn om i lyset af Rådets afgørelse at arbejde sammen med Den Europæiske Union om at behandle anmodninger om bekræftelse af yderligere sprogudgaver af aftalen.
 Det glæder mig at bekræfte, at undertegnelsen af aftalen på engelsk danner grundlag for parternes brevudveksling med henblik på indlede midlertidig anvendelse. Procedurerne for aftalens ikrafttrædelse ligesom procedurerne for midlertidig anvendelse efter undertegnelsen afhænger ikke af bekræftelse af andre sprogudgaver.
 Denne brevveksling vil blive offentliggjort af Den Europæiske Union sammen med teksten til aftalen.
 Jeg har fremsendt samme brev til finansminister Steven T. Mnuchin.
 Med venlig hilsen
 Valdis DOMBROVSKIS
 Næstformand for


text:
Europa-Kommissionen
 Bruxelles, den 18. september 2017
 Minister Steven Mnuchin
 USA's finansminister
 1500 Pennsylvania Avenue, NW
 Washington, DC 20220
 Hr. minister
 Det glæder mig at kunne undertegne den bilaterale aftale mellem Den Europæiske Union og Amerikas Forenede Stater om tilsynsregler vedrørende forsikring og genforsikring (»aftalen«), der er vedlagt som bilag til dette brev. Den endelige juridiske tekst, der er affattet på engelsk, blev vedtaget af De Forenede Staters og Den Europæiske Unions repræsentanter den 12. januar 2017.
 Parterne har afsluttet de interne procedurer, der er nødvendige for at kunne undertegne aftalen. Parterne anerkender Den Europæiske Unions sprogordning. Europa-Kommissionen har noteret sig erklæringen i Rådets afgørelse, der blev vedtaget den 15. september 2017, hvori det med hensyn til aftalen anføres:
 Denne aftale undertegnes på engelsk. I medfør af EU-retten udfærdiges denne aftale også af Unionen på bulgarsk, dansk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk. Gyldigheden af disse yderligere sprogudgaver bør bekræftes ved udveksling af diplomatiske noter mellem Den Europæiske Union og De Forenede Stater. Alle bekræftede udgaver har samme gyldighed.
 De Forenede Stater bekræfter sit tilsagn om i lyset af Rådets afgørelse at arbejde sammen med Den Europæiske Union om at behandle anmodninger om bekræftelse af yderligere sprogudgaver af aftalen.
 Det glæder mig at bekræfte, at undertegnelsen af aftalen på engelsk danner grundlag for parternes brevudveksling med henblik på indlede midlertidig anvendelse. Procedurerne for aftalens ikrafttrædelse ligesom procedurerne for midlertidig anvendelse efter undertegnelsen afhænger ikke af bekræftelse af andre sprogudgaver.
 Denne brevveksling vil blive offentliggjort af Den Europæiske Union sammen med teksten til aftalen.
 Jeg har fremsendt samme brev til ambassadør Robert E. Lighthizer.
 Med venlig hilsen
 Valdis DOMBROVSKIS
 Næstformand for Europa-Kommissionen
 Den 22. september 2017
 Valdis Dombrovskis
 Næstformand
 Europa-Kommissionen
 Bruxelles, Belgien
 Hr. næstformand
 Det glæder os at kunne undertegne den bilaterale aftale mellem Amerikas Forenede Stater og Den Europæiske Union om tilsynsregler vedrørende forsikring og genforsikring (»aftalen«), der er vedlagt som bilag til dette brev. Den endelige juridiske tekst, der er affattet på engelsk, blev vedtaget af De Forenede Staters og Den Europæiske Unions repræsentanter den 12. januar 2017.
 Parterne har afsluttet de interne procedurer, der er nødvendige for at kunne undertegne aftalen. Parterne anerkender Den Europæiske Unions sprogordning. Europa-Kommissionen har noteret sig erklæringen i Rådets afgørelse, der blev vedtaget den 15. september 2017, hvori det med hensyn til aftalen anføres:
 Denne aftale undertegnes på engelsk. I medfør af EU-retten udfærdiges denne aftale også af Unionen på bulgarsk, dansk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk. Gyldigheden af disse yderligere sprogudgaver bør bekræftes ved udveksling af diplomatiske noter mellem Den Europæiske Union og De Forenede Stater. Alle bekræftede udgaver har samme gyldighed.
 De Forenede Stater bekræfter sit tilsagn om i lyset af Rådets afgørelse at arbejde sammen med Den Europæiske Union om at behandle anmodninger om bekræftelse af yderligere sprogudgaver af aftalen.
 Det glæder os at bekræfte, at undertegnelsen af aftalen på


text:
 22.3.2018
 DA
 Den Europæiske Unions Tidende
 L 80/15
 DET BLANDEDE EØS-UDVALGS AFGØRELSE
 Nr. 174/2016
 af 23. september 2016
 om ændring af bilag II (Tekniske forskrifter, standarder, prøvning og certificering) til EØS-aftalen [2018/432]
 DET BLANDEDE EØS-UDVALG HAR —
 under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
 ud fra følgende betragtninger:
 (1)
 Kommissionens gennemførelsesafgørelse (EU) 2016/903 af 8. juni 2016 om et hestedækken, der er imprægneret med permethrin med det formål at bekæmpe generende insekter omkring hesten, jf. artikel 3, stk. 3, i Europa-Parlamentets og Rådets forordning (EU) nr. 528/2012 (1) skal indarbejdes i EØS-aftalen.
 (2)
 Kommissionens gennemførelsesafgørelse (EU) 2016/904 af 8. juni 2016 om propan-2-ol-holdige produkter til hånddesinfektion, jf. artikel 3, stk. 3, i Europa-Parlamentets og Rådets forordning (EU) nr. 528/2012 (2) skal indarbejdes i EØS-aftalen.
 (3)
 Bilag II til EØS-aftalen bør derfor ændres —
 VEDTAGET DENNE AFGØRELSE:
 Artikel 1
 Følgende punkter indsættes efter punkt 12nnv (Kommissionens gennemførelsesafgørelse (EU) 2015/1985) i kapitel XV i bilag II til EØS-aftalen:
 »12nnw.
 32016 D 0903: Kommissionens gennemførelsesafgørelse (EU) 2016/903 af 8. juni 2016 om et hestedækken, der er imprægneret med permethrin med det formål at bekæmpe generende insekter omkring hesten, jf. artikel 3, stk. 3, i Europa-Parlamentets og Rådets forordning (EU) nr. 528/2012 (EUT L 152 af 9.6.2016, s. 43).
 12nnx.
 32016 D 0904: Kommissionens gennemførelsesafgørelse (EU) 2016/904 af 8. juni 2016 om propan-2-ol-holdige produkter til hånddesinfektion, jf. artikel 3, stk. 3, i Europa-Parlamentets og Rådets forordning (EU) nr. 528/2012 (EUT L 152 af 9.6.2016, s. 45).«
 Artikel 2
 Den islandske og den norske udgave af gennemførelsesafgørelse (EU) 2016/903 og (EU) 2016/904, der offentliggøres i Den Europæiske Unions Tidendes EØS-tillæg, er begge autentiske.
 Artikel 3
 Denne afgørelse træder i kraft den 24. september 2016, forudsat at alle meddelelser er indgivet, jf. EØS-aftalens artikel 103, stk. 1 (*1).
 Artikel 4
 Denne afgørelse offentliggøres i Den Europæiske Unions Tidendes EØS-afsnit og EØS-tillæg.
 Udfærdiget i Bruxelles, den 23. september 2016.
 På Det Blandede EØS-Udvalgs vegne
 Bergdís ELLERTSDÓTTIR
 Formand
 (1) EUT L 152 af 9.6.2016, s. 43.
 (2) EUT L 152 af 9.6.2016, s. 45.
 (*1) Ingen forfatningsmæssige krav angivet.


text:
 22.6.2017
 DA
 Den Europæiske Unions Tidende
 L 161/13
 DET BLANDEDE EØS-UDVALGS AFGØRELSE
 Nr. 240/2015
 af 30. oktober 2015
 om ændring af bilag I (Dyre- og plantesundhed) til EØS-aftalen [2017/1029]
 DET BLANDEDE EØS-UDVALG HAR —
 under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
 ud fra følgende betragtninger:
 (1)
 Kommissionens gennemførelsesforordning (EU) 2015/897 af 11. juni 2015 om godkendelse af thiaminhydrochlorid og thiaminmononitrat som fodertilsætningsstof til alle dyrearter (1) skal indarbejdes i EØS-aftalen.
 (2)
 Denne afgørelse vedrører lovgivning om foderstoffer. Lovgivning om foderstoffer finder ikke anvendelse på Liechtenstein, så længe aftalen mellem Det Europæiske Fællesskab og Det Schweiziske Forbund om handel med landbrugsprodukter også gælder for Liechtenstein, jf. de sektorspecifikke tilpasninger i bilag I til EØS-aftalen. Denne afgørelse finder derfor ikke anvendelse på Liechtenstein.
 (3)
 Bilag I til EØS-aftalen bør derfor ændres —
 VEDTAGET DENNE AFGØRELSE:
 Artikel 1
 Følgende punkt indsættes efter punkt 143 (Kommissionens gennemførelsesforordning (EU) 2015/1114) i kapitel II i bilag I til EØS-aftalen:
 »144.
 32015 R 0897: Kommissionens gennemførelsesforordning (EU) 2015/897 af 11. juni 2015 om godkendelse af thiaminhydrochlorid og thiaminmononitrat som fodertilsætningsstof til alle dyrearter (EUT L 147 af 12.6.2015, s. 8).«
 Artikel 2
 Den islandske og den norske udgave af gennemførelsesforordning (EU) 2015/897, der offentliggøres i Den Europæiske Unions Tidendes EØS-tillæg, er begge autentiske.
 Artikel 3
 Denne afgørelse træder i kraft den 1. november 2015, forudsat at alle meddelelser er indgivet, jf. EØS-aftalens artikel 103, stk. 1 (*1)
 Artikel 4
 Denne afgørelse offentliggøres i Den Europæiske Unions Tidendes EØS-afsnit og EØS-tillæg.
 Udfærdiget i Bruxelles, den 30. oktober 2015.
 På Det Blandede EØS-Udvalgs vegne
 Oda SLETNES
 Formand
 (1) EUT L 147 af 12.6.2015, s. 8.
 (*1) Ingen forfatningsmæssige krav angivet.


text:
 Avis juridique important
 |
 21997D0829(01)
 Afgørelse nr. 2/97 truffet af Den Blandede Kommission EF-EFTA - »Fælles Forsendelse« af 23. juli 1997 om ændring af tillæg I og II til konventionen af 20. maj 1987 om en fælles forsendelsesprocedure
 EF-Tidende nr. L 238 af 29/08/1997 s. 0027 - 0029
 AFGØRELSE Nr. 2/97 TRUFFET AF DEN BLANDEDE KOMMISSION EF-EFTA - »FÆLLES FORSENDELSE« af 23. juli 1997 om ændring af tillæg I og II til konventionen af 20. maj 1987 om en fælles forsendelsesprocedure (97/584/EF) DEN BLANDEDE KOMMISSION HAR -under henvisning til konventionen af 20. maj 1987 om en fælles forsendelsesprocedure (1), særlig artikel 15, stk. 3, litra a), ogud fra følgende betragtninger:Som følge af det vedvarende problem med svig i forbindelse med proceduren for fælles forsendelse bør der fastsættes bestemmelser, der åbner mulighed for at foreskrive påbudte ruter, for så vidt angår forsendelse af visse følsomme varer; det er nødvendigt at styrke systemet med samlet kaution; det forekommer nyttigt med sigte på at inddrive den største del af told og afgifter i tilfælde af en kumulation af svigagtige operationer at forhøje beløbet af den samlede kaution, men samtidig også at fastsætte undtagelser for erhvervsdrivende, som opfylder visse kriterier; disse kriterier bør dog i en overgangsperiode tilpasses for erhvervsdrivende etableret i de nye kontraherende parter; af klarhedshensyn bør artikel 34a og 34b i tillæg II ændres; der bør indsættes en ny artikel 34c om nærmere bestemmelser for anvendelsen af artikel 34b; det er nødvendigt at tilpasse de tilsvarende bestemmelser i artikel 41 og 45a i tillæg II;ovennævnte forhøjelse af den samlede kaution betyder, at det ikke er muligt at opretholde afgørelse nr. 2/94 (2), ændret ved afgørelse nr. 3/95 (3), som Den Blandede Kommission traf i medfør af artikel 34b, stk. 2, i tillæg II, og ved hvilken den har fastslået, at T1-forsendelsesproceduren udgør en risiko for øget svig med bestemte varer -TRUFFET FØLGENDE AFGØRELSE:Artikel 1 I tillæg I til konventionen foretages følgende ændringer:1) I artikel 13 indsættes som stk. 1a og 1b:»1a. Når bestemmelserne i artikel 34b i tillæg II finder anvendelse, eller når toldmyndighederne finder det nødvendigt, kan afgangsstedet foreskrive en rute for forsendelsen af de pågældende varer. Ruten kan efter anmodning fra den hovedforpligtede kun ændres af toldmyndighederne i det land, hvor varerne befinder sig undervejs ad den foreskrevne rute. Toldmyndighederne anfører de relevante oplysninger i T1-dokumentet og underretter straks toldmyndighederne ved afgangsstedet.1b. I tilfælde af force majeure kan transportøren afvige fra den foreskrevne rute. Varerne og T1-dokumentet frembydes straks for de nærmeste toldmyndigheder i det land, hvor varerne befinder sig. Toldmyndighederne underretter straks afgangsstedet om ændringen af ruten og anfører de relevante oplysninger i T1-dokumentet.«2) Artikel 26 og 27 affattes således:»Artikel 261. Der stilles samlet kaution ved et garantisted.2. Anvendelse af samlet kaution indrømmes kun personer:- der er etableret i det land, hvor sikkerheden stilles- der i de foregående seks måneder som hovedforpligtede eller afsendere jævnligt har benyttet proceduren for fælles forsendelse, eller som efter toldmyndighedernes opfattelse er således økonomisk stillet, at de er i stand til at


text: opfylde deres forpligtelser, og- som ikke har gjort sig skyldige i alvorlige eller gentagne overtrædelser af told- og skattelovgivningen.3. Garantistedet fastsætter kautionsbeløbet, modtager kautionserklæringen og meddeler forhåndstilladelse til, at den hovedforpligtede, inden for rammerne af kautionen, kan foretage enhver T1-forsendelse fra et hvilket som helst afgangssted.4. Enhver person, der har opnået en forhåndstilladelse, modtager fra de kompetente myndigheder i det pågældende land en eller flere kautionsattester, der er udfærdiget på en formular, som er i overensstemmelse med modellen i tillæg II.5. I hver T1-angivelse skal der henvises til kautionsattesten.Artikel 27Garantistedet tilbagekalder forhåndstilladelsen til anvendelse af samlet kaution, hvis de forudsætninger, hvorunder den er givet, ikke længere er til stede.«Artikel 2 I tillæg II til konventionen foretages følgende ændringer:1) Artikel 34a og 34b samt overskrifterne til disse artikler affattes således:»Beløb for samlet kautionArtikel 34aMed forbehold af artikel 34b fastsættes beløbet for den samlede kaution således:1) Kautionsbeløbet fastsættes efter fremgangsmåden i stk. 4, til 100 % af de importafgifter og andre afgifter, der forfalder til betaling, dog mindst 7 000 ECU, med undtagelse af det i stk. 2 nævnte tilfælde.2) Toldmyndighederne kan efter fremgangsmåden i stk. 4 fastsætte den samlede kaution til et beløb på mindst 30 % af de importafgifter og andre afgifter, der forfalder til betaling, dog mindst 7 000 ECU, for så vidt:- den erhvervsdrivende i en periode på to år jævnligt har foretaget transaktioner for fælles forsendelse under ordningen med samlet kaution- han ikke i denne periode har misligholdt sine forpligtelser- varerne ikke er opført på listen i bilag VIII i tillæg II.3) Den i stk. 2 omhandlede undtagelse gælder ikke, hvis de deri anførte betingelser ikke længere er opfyldt.4) Garantistedet foretager for en periode på en uge en værdiansættelse af:- de forsendelser, der er foretaget- de importafgifter og andre afgifter, der forfalder til betaling, på grundlag af det højeste afgiftsniveau, der gælder i det land, som garantistedet henhører under.Denne værdiansættelse foretages på grundlag af de pågældendes handels- og regnskabsdokumenter vedrørende de varer, der er transporteret i løbet af det forgangne år, og det fremkomne beløb divideres med 52.Når det drejer sig om personer, der ansøger om at kunne anvende samlet kaution, foretager garantistedet i samarbejde med den pågældende et skøn over mængden og værdien af samt afgifterne for de varer, der skal transporteres inden for en given periode, på grundlag af allerede foreliggende oplysninger. Herefter ekstrapolerer garantistedet værdien af og afgifterne for de varer, der skal transporteres i løbet af en periode på en uge.5) Garantistedet foretager en årlig undersøgelse af beløbet for den samlede kaution, særlig på basis af oplysninger fra afgangsstederne, og justerer i påkommende tilfælde beløbet.Midlertidigt forbud mod anvendelse af samlet kautionArtikel 34bNår T1- eller T2-forsendelser på grund af de pågældende varers art er forbundet med ekstraordinær risiko for svig, kan, på anmodning af en eller flere af de kontraherende parter, anvendelse af samlet kaution for disse varer forbydes midlertidigt ved afgørelse truffet af Den Blandede Kommission.Den Blandede Kommission træffer afgørelse om midlertidigt at forbyde anvendelse af samlet kaution ved skriftlig procedure, der afsluttes